V prvom rade je potrebné kúpiť správny toner do svojej laserovej tlačiarne. Ekonomicky najvýhodnejšou kúpou sú tzv. alternatívne tonery. Následne, keď už máte nový toner doma a uistili ste sa, že vaša tlačiareň je vypnutá, otvorte kryt k tonerovej kazete. Opatrne vyberte starý toner a dávajte si pozor, aby ste sa pri tom nedotýkali elektrických kontaktov či optického valca. Nový toner párkrát pretrepte, aby sa jeho obsah rovnomerne rozmiestnil a nedošlo neskôr pri tlači k zbytočným ťažkostiam. Ak má nová kazeta prepravnú pásku, nezabudnite ju odstrániť. Vložte ju na miesto, odkiaľ ste vybrali tú starú, kryt zatvorte a zapnite tlačiareň. Môžete vykonať skúšobnú tlač, ktorá vás ubezpečí, že ste postupovali správne, prípadne že toner nie je správne umiestnený.